'तेज ब्रदर्स' की दूरियां नजदीकियों में तब्दील नहीं हो पा रही हैं.                                  दुनियां के सामने पैर छूना, गले मिलना, एक दूसरे को माला  पहनाना दोनों भाइयों के मेल-मिलाप का हिस्सा बन चुका है लेकिन दोनों के दिल  नहीं मिल पा रहे हैं. कर्पूरी ठाकुर की जयंति समारोह के अवसर पर कार्यक्रम  के दौरान भाषण देने पहले तेजप्रताप यादव आए. तेजप्रताप ने कार्यक्रम में  अपने एलपी मूवमेंट की चर्चा की. उन्होंने कहा कि तेजस्वी यादव के पटना में  नहीं रहने के कारण ही उन्होंने अपना एलपी मूवमेंट स्थगित कर दिया था. अब  तेजस्वी पटना आ चुके हैं तो उन्हें एलपी मूवमेंट की तारीख बतानी चाहिए.  हालांकि तेजस्वी ने तेजप्रताप के एलपी मूवमेंट शुरू करने की तारीख को लेकर  अपने भाषण में कोई जिक्र तक नहीं किया.